ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈԻՄՆԵՐ ԿԱՏԱՐԵԼՈՒ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**»**

 **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. Իրավական ակտի անհրաժեշտությունը (նպատակը)

 Սևանա լճի առափնյա հատվածներում պետական և համայնքային նշանակության ջրածածկ շենք-շինությունների ապամոնտաժման (քանդման) աշխատանքների համար նախագծանախահաշվային փաստաթղթերի ձեռքբերման ֆինանսավորում:

1. Ընթացիկ իրավիճակը և խնդիրները

Կառավարության 2019 թվականի սեպտեմբերի 30-ի «Սևանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման միջոցառումների 2020 թվականի տարեկան ծրագիրը հաստատելու մասին» N 1293-Լ որոշմամբ հաստատված հավելվածի 2․5-րդ կետով ամրագրված է «Սևանա լճի շրջակայքում ջրածածկման ենթակա տարածքներում ջրի տակ մնացած շինությունների ու ենթակառուցվածքների մաքրման աշխատանքների իրականացում» միջոցառումը։

Հաշվի առնելով Սևանա լճի էկոլոգիական հավասարակշռության վերականգնման հետ կապված խնդիրների հրատապ լուծուման անհրաժեշտությունը, ինչպես նաև ջրածածկման ենթակա շենք-շինությունների բացասական ազդեցությունը լճի ջրի որակական հատկանիշների վրա՝ ներկա փուլում առաջնահերթ լուծում պահանջող խնդիրներից է նաև խնդրո առարկա ապամոնտաժման աշխատանքների իրականացումը։

Համաձայն վարչապետի 2020 թվականի փետրվարի 3-ի N02/12.4/3375 հանձնարարականի միջգերատեսչական աշխատանքային խմբի կողմից ամբողջությամբ ավարտվել են Սևանա լճի մինչև 1901.5 մ նիշն ափամերձ տարածքներում գտնվող շենք-շինությունների գույքագրման և ապամոնտաժման աշխատանքները։ Գույքագրման արդյունքներով ենթակա է ապամոնտաժման 1697 շենք-շինություն՝ ընդհանուր 68520 քմ մակերեսով, ինչի իրականացման համար, ըստ խոշորացված գներով նախնական հաշվարկների, անհրաժեշտ է 1 մլրդ 464,3 մլն դրամ։

Ապամոնտաժման ենթակա շենք-շինություններից 32-ը պետական կամ համայնքային սեփականության են, որոնց ընդհանուր մակերեսը կազմում է 2994.6 քմ, համաձայն նախնական խոշորացված գներով հաշվարկների դրանց ապամոնտաժման աշխատանքների համար անհրաժեշտ է 96850.0 հազար դրամ։ Շինությունների ապամոնտաժման աշխատանքների նախագծանախահաշվային փաստաթղթերի կազմման համար 2020 թվականի ապրիլի 28-ին «Գնումների մասին» ՀՀ օրենքի 15-րդ հոդվածի 6-րդ մասի հիմքով հայտարարվել է մրցույթ, ինչի արդյունքներով հաղթող ընկերությունն առաջարկել է նշված փաստաթղթերի կազմման աշխատանքները կատարել 3655.6 հազար դրամով (3300.0 հազ.դրամ նախագծերի պատրաստման և ծախսերի գնահատման, 355.6 հազ.դրամ՝ փորձաքննության ծառայությունների)։ Ներկայումս պայմանագիրը գտնվում է կնքման փուլում:

Հաշվի առնելով աշխատանքների ծավալը և «Գնումների մասին» ՀՀ օրենքով մրցույթի հայտարարման և վավերականության հնարավոր նվազագույն ժամկետները նախատեսվում է մինչ տարեվերջ առաջնահերթ ապամոնտաժել մինչև 1901.0մ նիշն ընկած պետական կամ համայնքային սեփականության թվով 24 շենք-շինություն՝ 1742 քմ ընդհանուր մակերեսով։

Ըստ խոշորացված գներով նախնական հաշվարկների, միայն ապամոնտաժման աշխատանքերի համար անհրաժեշտ է 56123.5 հազար դրամ:

Միաժամանակ, Նախագծանախաշվային փաստաթղթերը նախատեսվում է կազմել մինչև 1901,5մ նիշն ընկած պետական կամ համայնքային սեփականության բոլոր 32 շենք-շինությունների ապամոնտաժման աշխատանքների համար։

Ելնելով վերոգրյալից անհրաժեշտություն է առաջացել ապահովել Սևանա լճի առափնյա հատվածներում ջրածածկ պետական և համայնքային նշանակության շենք-շինությունների ապամոնտաժման (քանդման) աշխատանքների նախագծանախահաշվային փաստաթղթերի ձեռքբերման ֆինանսավորումը:

1. Կարգավորման նպատակը և բնույթը

Սևանա լճի առափնյա հատվածներում ջրածածկ պետական և համայնքային նշանակության շենք-շինությունների ապամոնտաժման (քանդման) աշխատանքների իրականացման նախագծանախահաշվային փաստաթղթերի ձեռքբերման ֆինանսավորման ապահովման նպատակով նախատեսվում է շրջակա միջավայրի նախարարության 1173 «Անտառների կառավարում» ծրագրի *31003 «ՀՀ շրջակա միջավայրի նախարարության Անտառային կոմիտեի շենքային պայմանների բարելավում»* միջոցառման համար ՀՀ 2020թ. պետական բյուջեով հատկացված 61126.0 հազար դրամ գումարից 3655.6 հազ.դրամը վերաբաշխել՝ ուղղելով 1155 «Բնական պաշարների և բնության հատուկ պահպանվող տարածքների կառավարում և պահպանում» ծրագրի 21001 *«Սևանա լճի առափնյա հատվածներում ջրածածկ պետական և համայնքային նշանակության շենք-շինությունների ապամոնտաժման նախագծանախահաշվային փաստաթղթերի ձեռք բերում»* միջոցառմանը:

1. Ակնկալվող արդյունքը

 ՀՀ 2020 թվականի պետական բյուջեում և ՀՀ կառավարության 2019 թվականի դեկտեմբերի 26-ի N 1919-Ն որոշման մեջ համապատասխան փոփոխությունների ու լրացումների կատարումը թույլ կտա ապահովել Սևանա լճի առափնյա հատվածներում ջրածածկ պետական և համայնքային նշանակության շենք-շինությունների ապամոնտաժման (քանդման) աշխատանքների իրականացման նախագծանախահաշվային փաստաթղթերի ձեռքբերման ֆինանսավորումը:

1. Նախագծի մշակման գործընթացում ներգրավված ինստիտուտները և անձինք

Շրջակա միջավայրի նախարարություն:

ՏԵՂԵԿԱՆՔ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈԻՄՆԵՐ ԿԱՏԱՐԵԼՈՒ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**»**

Կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ

Նախագծի ընդունման արդյունքում պետական բյուջեում եկամուտների և ծախսերի փոփոխություններ չեն առաջանա:

ՏԵՂԵԿԱՆՔ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈԻՄՆԵՐ ԿԱՏԱՐԵԼՈՒ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**»**

Կառավարության որոշման նախագծի ընդունման կապակցությամբ իրավական ակտերում փոփոխություններ և լրացումներ կատարելու անհրաժեշտության վերաբերյալ

Նախագծի ընդունմամբ այլ իրավական ակտերում փոփոխությունների և/կամ լրացումների անհրաժեշտությունը բացակայում է: